S-1302/2020

I

Mál þetta, sem þingfest var 22. júní 2020, en dómtekið 26. júní, höfðaði lögreglustjórinn á Suðurnesjum með ákæru 6. maí 2020 á hendur K-x-x T-x-x, kt. 0000000000, [...], svohljóðandi;

„fyrir brot gegn almennum hegningarlögum, stórfelldan þjófnað, með því að hafa á tímabilinu 08.07.2018 til 25.08.2018, staðið að stórfelldum þjófnaði, í félagi við A, kt. 0000000000, B, kt. 0000000000, og C, kt. 0000000000, úr Fríhafnarverslun í Flugstöð Leifs Eiríkssonar, með því að hafa í alls 11 skipti keypt sér flugmiða, innritað sig í flug, farið í Fríhafnarverslanirnar, þar sem þeir tóku samtals 217 karton af tóbaki ófrjálsri hendi, samtals að áætluðu verðmæti kr. 1.456.683, en yfirgáfu flugstöðina svo án þess að fara um borð í loftförin sem hér segir;

1. Þann 08.07.2018, í félagi við A tekið samtals 1 karton úr komuverslun fríhafnarinnar, 2. Þann 15.07.2018, í félagi við C og B, tekið samtals 22 karton úr brottfararverslun fríhafnarinnar, og samtals 4 karton úr komuverslun fríhafnarinnar, 3. Þann 06.08.2018, í félagi við A, tekið samtals 4 karton úr brottfararverslun fríhafnarinnar, 4. Þann 07.08.2018, í félagi við A, tekið samtals 16 karton úr brottfararverslun fríhafnarinnar, 5. Þann 11.08.2018, í félagi við A, tekið samtals 9 karton úr brottfararverslun fríhafnarinnar, 6. Þann 15.08.2018, í félagi við A, tekið samtals 14 karton úr brottfararverslun fríhafnarinnar, 7. Þann 17.08.2018, í félagi við C og A, tekið samtals 10 karton, úr brottfararverslun fríhafnarinnar og samtals 5 karton í komuverslun fríhafnarinnar, 8. Þann 19.08.2018, í félagi við A, tekið samtals 41 karton úr brottfararverslun fríhafnarinnar, 9. Þann 22.08.2018, í félagi við A, tekið samtals 27 karton úr brottfararverslun fríhafnarinnar, 10. Þann 24.08.2018, í félagi við A, tekið samtals 35 karton úr brottfararverslun fríhafnarinnar, 11. Þann 25.08.2019, í félagi við A og B, tekið samtals 19 karton úr brottfararverslun fríhafnarinnar, og samtals 10 úr komuverslun fríhafnarinnar.

Telst þessi háttsemi ákærða varða við 1., sbr. 2. mgr. 244. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.“

Í málinu liggur einnig fyrir einkaréttarkrafa Fríhafnarinnar ehf., kt. 0000000000, þess efnis „að ákærði verði í félagi við B, kt. 0000000000, og C, kt. 0000000000, dæmdur til greiðslu skaðabóta, samtals að fjárhæð kr. 13.266.000,, auk vaxta skv. 1. mgr. 8. gr. laga nr. 38/2001 um vexti og verðtryggingu frá tjónsdegi þar til mánuður er liðinn frá birtingu kröfunnar. Þá er krafist dráttarvaxta af heildarfjárhæð kröfunnar skv. 1. mgr. 6. gr., sbr. 9. gr. sömu laga að liðnum mánuði frá birtingu kröfunnar til greiðsludags.“

Við þingfestingu málsins óskaði sækjandi eftir því að leiðrétta dagsetningu þess brots sem ákærði er sakaður um samkvæmt 11. tölulið. Rétt dagsetning sé 25.08.2018, en ekki 25.08.2019. Sætti þetta ekki andmælum. Við sama tækifæri lýsti lögmaður einkaréttarkröfuhafa yfir lækkun einkaréttarkröfunnar í 1.456.683 krónur.

Ákærði viðurkenndi skýlaust þá háttsemi sem hann er sakaður um og lýst er í töluliðum 111 í ákæru, en hafnar þeirri lýsingu ákæruvaldsins að áætlað verðmæti þýfisins hafi samtals numið 1.456.683 krónum.

Þar sem dómari taldi ekki ástæðu til að draga í efa að játning ákærða væri sannleikanum samkvæm var ákveðið að fara með málið að hætti 164. gr. laga nr. 88/2008 eftir að sækjanda og verjanda hafði verið gefinn kostur á að reifa lagaatriði og ákvörðun viðurlaga. Krefst ákærði vægustu refsingar sem lög framast leyfa og að refsingin verði skilorðsbundin að öllu leyti. Þá krefst hann verulegrar lækkunar á einkaréttarkröfunni. Jafnframt er þess krafist að allur sakarkostnaður greiðist úr ríkissjóði.

II

Í ljósi skýlausrar játningar ákærða telst sannað að hann hafi gerst sekur um þá háttsemi sem hann er sakaður um og lýst er í töluliðum 111 í ákæru. Eru brot hans þar rétt heimfærð til refsiákvæða.

Ákærði er fæddur í [...]. Samkvæmt framlögðu sakavottorði gekkst hann undir greiðslu sektar vegna umferðarlagabrota hjá lögreglustjóranum á höfuðborgarsvæðinu 10. september 2019, að fjárhæð 200.000 krónur, og var frá sama degi sviptur ökurétti í 12 mánuði. Brot þau sem ákærði er nú sakfelldur fyrir framdi hann fyrir þau viðurlög sem hann gekkst undir hjá lögreglustjóra og ber því að dæma honum hegningarauka við þá refsingu, sbr. 78. gr. almennra hegningarlaga. Við ákvörðun refsingar hans ber einnig að líta til 77. gr., 6. tl. 1. mgr. 70. gr. og 2. mgr. 70. gr. sömu laga, en brot ákærða voru þaulskipulögð og framin í samverknaði við aðra einstaklinga. Til málsbóta horfir hins vegar að ákærði gekkst greiðlega við brotum sínum fyrir dómi, sbr. 9. tl. 74. gr. áðurnefndra laga. Að þessu virtu, svo og að teknu tilliti til þess að nokkur dráttur hefur orðið á meðferð málsins og útgáfu ákæru, sem ákærða verður ekki um kennt, þykir refsing hans hæfilega ákveðin fangelsi í sex mánuði. Ekki þykja efni til að skilorðsbinda refsinguna, en til frádráttar refsivist kemur að fullri dagatölu sá tími sem ákærði sætti gæsluvarðhaldi, frá 4. til 7. september 2018.

Eins og áður greinir liggur fyrir einkaréttarkrafa í málinu, þar sem þess er krafist að ákærða verði ásamt tveimur öðrum nafngreindum einstaklingum gert að greiða Fríhöfninni ehf. skaðabætur alls að fjárhæð 13.266.000, ásamt vöxtum og dráttarvöxtum. Við þingfestingu lækkaði kröfuhafi höfuðstól kröfunnar til samræmis við verknaðarlýsingu í ákæru í 1.456.683 krónur.

Ákærði krefst þess að fjárhæð kröfunnar verði verulega lækkuð og hafnar um leið þeirri lýsingu ákæruvaldsins að áætlað verðmæti þýfisins hafi samtals numið 1.456.683 krónum.

Í 173. gr. laga nr. 88/2008 um meðferð sakamála er að finna fyrirmæli um form og efni kröfu þess sem telur sig hafa öðlast kröfu að einkarétti á hendur sakborningi. Jafnframt er þar kveðið á um nauðsynleg gögn kröfunni til stuðnings og skal þeim komið á framfæri við lögreglu, ásamt greinargerð kröfuhafa. Skaðabótakrafa Fríhafnarinnar ehf. fullnægir ekki áskilnaði umrædds ákvæðis og fylgja henni heldur engin gögn til stuðnings þeirri fjárhæð sem krafist er úr hendi ákærða. Verður því ekki á henni byggt. Hins vegar fylgir málinu skýrsla rannsóknarlögreglumanns þar sem greind eru brot þeirra fjögurra sakborninga sem stóðu að þjófnaði á ýmsum vörum, þ. á m. tóbaksvörum úr Fríhöfninni ehf. á tímabilinu frá 22. október 2017 til 30. ágúst 2018. Samkvæmt þeirri skýrslu er ákærði sagður hafa tekið ófrjálsri hendi 217 karton af ótilgreindri tegund af tóbaki og miðast verð þess við söluverð á heimasíðu Fríhafnarinnar þann 16. apríl 2019, eða alls 1.453.683 krónur. Þá er tekið fram að miðað sé við verð á tegundinni Capri blue, sem mun hafa verið ódýrasta tóbakið sem fannst við húsleit á heimili ákærða.

Umræddri skýrslu fylgir hvorki afrit af heimasíðu Fríhafnarinnar ehf. 16. apríl 2019 né önnur gögn sem staðfest gætu söluverð tóbaksins úr verslun Fríhafnarinnar ehf. eða stutt að öðru leyti þá kröfu sem hér er gerð. Þá er þar heldur ekki upplýst um hvort söluverðið hafi verið hið sama 16. apríl 2019 og þegar ákærði framdi brot sín á tímabilinu frá 8. júlí til 25. ágúst 2018. Fyrir vikið er krafan ódómtæk og ber því að vísa henni frá dómi án kröfu.

Í samræmi við ákvæði 1. mgr. 235. gr. laga nr. 88/2008 um meðferð sakamála ber að dæma ákærða til að greiða þóknun skipaðs verjanda síns, S-kvk-ef Ý-kvk-ef J-kvk-ef lögmanns, sem ákveðst 1.027.340 krónur, að meðtöldum virðisaukaskatti.

I-kk-nf E-kk-nf héraðsdómari kvað upp dóminn.

Dómsorð:

Ákærði, K-x-x T-x-x, sæti fangelsi í sex mánuði. Til frádráttar refsivist ákærða kemur að fullri dagatölu gæsluvarðhald sem hann sætti frá 4. til 7. september 2018.

Einkaréttarkröfu Fríhafnarinnar ehf. er vísað frá dómi.

Ákærði greiði 1.027.340 krónur í þóknun til skipaðs verjanda síns, S-kvk-ef Ý-kvk-ef J-kvk-ef lögmanns.

I-kk-nf E-kk-nf

1.453.683 krónur. Þá er tekið fram að miðað sé við verð á tegundinni Capri blue, sem mun hafa verið ódýrasta tóbakið sem fannst við húsleit á heimili ákærða.

Umræddri skýrslu fylgir hvorki afrit af heimasíðu Fríhafnarinnar ehf. 16. apríl 2019 né önnur gögn sem staðfest gætu söluverð tóbaksins úr verslun Fríhafnarinnar ehf. eða stutt að öðru leyti þá kröfu sem hér er gerð. Þá er þar heldur ekki upplýst um hvort söluverðið hafi verið hið sama 16. apríl 2019 og þegar ákærði framdi brot sín á tímabilinu frá 8. júlí til 25. ágúst 2018. Fyrir vikið er krafan ódómtæk og ber því að vísa henni frá dómi án kröfu.

Í samræmi við ákvæði 1. mgr. 235. gr. laga nr. 88/2008 um meðferð sakamála ber að dæma ákærða til að greiða þóknun skipaðs verjanda síns, S-kvk-ef Ý-kvk-ef J-kvk-ef lögmanns, sem ákveðst 1.027.340 krónur, að meðtöldum virðisaukaskatti.

I-kk-nf E-kk-nf héraðsdómari kvað upp dóminn.

Dómsorð:

Ákærði, K-x-x T-x-x, sæti fangelsi í sex mánuði. Til frádráttar refsivist ákærða kemur að fullri dagatölu gæsluvarðhald sem hann sætti frá 4. til 7. september 2018.

Einkaréttarkröfu Fríhafnarinnar ehf. er vísað frá dómi.

Ákærði greiði 1.027.340 krónur í þóknun til skipaðs verjanda síns, S-kvk-ef Ý-kvk-ef J-kvk-ef lögmanns.

I-kk-nf E-kk-nf